smcproject/ml-wiki-sentences huggingface dataset:
പിഡിഎഫ് , ‍ഡബ്ലിയുഎംഎഫ് , വിഎംഎൽ തുടങ്ങിയ ഫോർമാറ്റുകളിൽ സേവ്ചെയ്യാനും സാധിക്കും.
വെക്ടർ എഡിറ്ററുകളും ബിറ്റ്മാപ്പ് എഡിറ്ററുകളും
വെക്ടർ എഡിറ്ററുകളും ബിറ്റ്മാപ്പ് എഡിറ്ററുകളും പരസ്പര പൂരകങ്ങളാണ് ഇവയുടെ കഴിവുകളും അങ്ങനെതന്നെ.
വെക്ടർ എഡിറ്ററുകൾ പേജ് ലേയൌട്ട് , ടൈപ്പോഗ്രാഫി , ലോഗോ നിർമ്മാണം , വ്യക്തമായ അഗ്രങ്ങളുള്ള പാറ്റേണുകളുടെ നിർമ്മാണം, സാങ്കേതിക വരപ്പുകൾ, ഡയഗ്രങ്ങൾ, ഫ്ലോചാർട്ടുകൾ, മാപ്പുകൾ തുടങ്ങിയവ നിർമ്മിക്കാനാണ് വെക്ടർ എഡിറ്ററുകൾ ഉപയോഗിക്കുന്നത്.
ബിറ്റ്മാപ്പ എഡിറ്ററുകൾ ഫോട്ടോ റീടച്ചിംഗ്, ഫോട്ടോ പ്രോസസിംഗ്, ഇല്ലസ്ട്രേഷനുകൾ, കൊളാഷ്, ബ്രഷ് ഉപയോഗിച്ചുള്ള പെയിന്റിംഗ്, ഒരു ടാബ്ലെറ്റ് പെൻ ഉപയോഗിച്ചുള്ള ഡിജിറ്റൽ വര തുടങ്ങിയവയ്ക്ക് ഉപയോഗിക്കുന്നു.
ഗിംപിന്റെയും ആഡോബ് ഫോട്ടോഷോപ്പിന്റെയും പുതിയ പതിപ്പുകളിൽ വെക്ടർ വരപ്പുകൾക്കുള്ള വിവിധ ടൂളുകളും ഉണ്ട്.
അതുപോലെ റാസ്റ്റർ എഡിറ്ററുകളിൽ കാണുന്ന വിവിധ ടൂളുകൾ വെക്ടർ എഡിറ്ററുകളും സ്വീകരിച്ചിട്ടുണ്ട്.
ഇതും കാണുക Comparison of vector graphics editors Raster graphics editor Editing digital images Graphics MetaPost പുറത്തേക്കുള്ള കണ്ണികൾ Bitmap and Vector Graphics Explained Edit SVG Images Online
സാംസ്കാരിക ഉപകരണങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മനുഷ്യവർഗം സാംസ്കാരിക വികസനത്തിന്റെ ഭാഗമായി രണ്ടുതരം ഉപകരണങ്ങൾ നിർമിച്ചിട്ടുണ്ടെന്ന് ലവ് വിഗോട്സ്കി അഭിപ്രായപ്പെട്ടിട്ടുണ്ട്.
കല്ലും വടിയും തൊട്ട് ഇന്നോളമുണ്ടായിട്ടുള്ള ഭൗതികവും സാങ്കേതികവുമായ ഉപകരണങ്ങളാണ് ഇതിലൊരു വിഭാഗം.
ഇവയെ ഭൗതിക ഉപകരണങ്ങളെന്ന് വിളിക്കാം.
രണ്ടാമത്തേത് പല വിധത്തിലുള്ള മാനസിക ഉപകരണങ്ങളാണ്.
ഭാഷ , എണ്ണൽ സമ്പ്രദായങ്ങൾ, ബീജഗണിതം പോലുള്ള മറ്റു ചിഹ്നസമ്പ്രദായങ്ങൾ, രേഖാചിത്രങ്ങൾ, മാപ്പിലുപയോഗിക്കുന്ന ചിഹ്നങ്ങൾ, രസതന്ത്രത്തിലെ സൂത്രവാക്യങ്ങൾ എന്നിങ്ങനെയുള്ളവയെല്ലാം മാനസിക ഉപകരണങ്ങൾക്ക് ഉദാഹരണങ്ങളാണ്.
ഇപ്പറഞ്ഞ രണ്ടുതരം സാംസ്കാരിക ഉപകരണങ്ങളും മനുഷ്യനു മാത്രമാണ് നിർമ്മിക്കാനായിട്ടുള്ളത്.
ഇവയാകട്ടെ ഒരു തലമുറയിൽ നിന്ന് അടുത്തതിലേക്ക്  വിനിമയംചെയ്യപ്പെടുന്നത് ജീവശാസ്ത്രപരമായല്ല .
മറിച്ച്, സാംസ്കാരിക ജീവിതത്തിന്റെ ഭാഗമായാണ്.
അതുകൊണ്ടാണ് ഇവയെ സാംസ്കാരിക ഉപകരണങ്ങളെന്ന്  വിഗോട്സ്കി വിശേഷിപ്പിച്ചത്.
മനുഷ്യൻ ഈ ലോകത്തെ മാറ്റിമറിച്ചത് ഇവയുടെ ഉപയോഗത്തിലൂടെയാണെന്നു പറഞ്ഞാൽ തെറ്റില്ല.
പഠിതാവ് കൂടുതൽ അറിവുള്ളവരുടെ സഹായത്തോടെ, മെച്ചപ്പെട്ട സാംസ്കാരിക ഉപകരണങ്ങൾ ഉപയോഗിച്ച് ചുറ്റുപാടിൽ ഇടപെടുമ്പോഴാണ് പലതരം ആശയങ്ങളും ധാരണകളും മനോഭാവങ്ങളും ആ പഠിതാവിൽ  രൂപപ്പെടുന്നത്.
മനുഷ്യൻ ഭൗതിക ഉപകരണങ്ങൾ ഉപയോഗിച്ച് പ്രകൃതിയെ മാറ്റുമ്പോൾ മാനസിക ഉപകരണങ്ങൾ അകമേ പ്രവർത്തിച്ച് മാനസികഘടനയിൽ പല മാറ്റങ്ങളും സംഭവിക്കുന്നു.
ഈ പ്രക്രിയയാണ് വാസ്തവത്തിൽ പഠനം.
ഏറ്റവും മെച്ചപ്പെട്ട ഭൗതിക ഉപകരണങ്ങളും മാനസിക ഉപകരണങ്ങളും ഫലപ്രദമായി ഉപയോഗിക്കാൻ കഴിയുന്ന പഠിതാവിന് നന്നായി പഠിക്കാൻ സാധിക്കുന്നു.
ഇവ വേണ്ടത്ര ഉപയോഗിക്കാനാവാത്ത പഠിതാവ് പഠനത്തിൽ പിന്നോട്ടു പോവുകയും ചെയ്യുന്നു.
ആകയാൽ എല്ലാ കുട്ടികൾക്കും മെച്ചപ്പെട്ട സാംസ്കാരിക ഉപകരണങ്ങൾ എങ്ങനെ ലഭ്യമാക്കാം എന്നതിലാണ് എല്ലാവരുടെയും ക്ഷേമത്തിൽ താത്പര്യമുള്ള ഭരണാധികാരികൾ ശ്രദ്ധിക്കേണ്ടത്.
ഇതിനു വേണ്ടിയുള്ള ഒരു സംവിധാനമായാണ് പൊതുവിദ്യാലയങ്ങളെ കാണേണ്ടത്.
സാംസ്കാരിക നരവംശശാസ്ത്രം ഇംഗ്ലീഷ് വിലാസം https://ml.wikipedia.org/wiki/Cultural_anthropology നരവംശശാസ്ത്രം മേഖലകൾ പുരാവസ്തുശാസ്ത്രം ജൈവശാസ്ത്രപരം സാംസ്കാരികം Linguistic Social Archaeological Bioarchaeological Environmental Ethnoarchaeological Feminist Maritime Paleoethnobotanical Zooarchaeological Social Cultural Applied Art Cognitive Cyborg Development Digital Ecological Environmental Economic Political economy Historical Feminist Kinship Legal Media Medical Musical Political Psychological Public Religion Transpersonal Urban Visual Linguistic Anthropological Descriptive Ethnological Ethnopoetical Historical Semiotic Sociological Biological Anthrozoological Biocultural Evolutionary Forensic Molecular Neurological Nutritional പാലിയോആന്ത്രപോളജി പ്രൈമെറ്റോളജി Research framework Anthropometry വംശീയശാസ്ത്രം Ethnology Cross-cultural comparison Participant observation Online ethnography Holism Reflexivity Thick description Cultural relativism Ethnocentrism Emic and etic History of anthropology Key theories Actor-network / Alliance theory Cross-cultural studies Cultural materialism Culture theory Feminism Functionalism Interpretive Performance studies Political economy Practice theory Structuralism Post-structuralism Systems theory Key concepts ജീവപരിണാമം സമൂഹം സംസ്കാരം ചരിത്രാതീതകാലം Sociocultural evolution Kinship and descent Gender Race Ethnicity Development കോളനിവാഴ്ച Postcolonialism Value Lists Outline Bibliography Journals By years Organizations Anthropologists by nationality ക സ തി
നരവംശശാസ്ത്രത്തിന്റെ ഒരു വിഭാഗമാണ്‌ സാംസ്കാരിക നരവംശശാസ്ത്രം (Cultural Anthropology).
ഇത് വിവിധ മനുഷ്യരിലുള്ള സാംസ്കാരിക വ്യതിയാനത്തെ കുറിച്ചുള്ള പഠനമാണ്.
ഗവേഷകർ ജനങ്ങളുമായി ഇടപഴകുകയും അവരുമായി സംവദിക്കുകയും ചെയ്താണ് ഇത്തരം പഠനങ്ങൾ  നടത്തുന്നത്.
സാംസൺ ഇംഗ്ലീഷ് വിലാസം https://ml.wikipedia.org/wiki/Samson
സാംസൺ ( / ˈ s æ m s ən / ; שִׁמְשׁוֹן ‬ , ഹീബ്രു : ഷിംശോൻ ‎ , "സൂര്യമനുഷ്യൻ") എബ്രായ ബൈബിളിലെ ന്യായാധിപന്മാരുടെ പുസ്തകത്തിൽ (13 മുതൽ 16 വരെ അധ്യായങ്ങൾ) പരാമർശിച്ചിരിക്കുന്ന പുരാതന ഇസ്രായേല്യരുടെ ന്യായാധിപന്മാരിൽ അവസാനത്തെ ആളാണ് .
രാജവാഴ്ച സമ്പ്രദായം  സ്ഥാപിതമാകുന്നതിന് മുമ്പ് ഇസ്രായേലിനെ ഭരിച്ച നേതാക്കളിൽ ഒരാളാണ് ഇദ്ദേഹം.
സുമേറിയൻ എൻകിടുവിലും ഗ്രീക്ക് ഹെറാക്കിൾസിലും ഒരു ജനപ്രിയ  നാടോടി നായകന്റെ സ്ഥാനം നൽകി ഇസ്രായേലിൽ കരുതപ്പെടുന്നു.
സാംസൺ ഒരു നസറായനാണെന്നും ശത്രുക്കൾക്കെതിരെ പൊരുതാനും അതിമാനുഷികമായ പ്രവർത്തികൾ ചെയ്യാനും അദ്ദേഹത്തിന് വളരെയധികം ശക്തി ലഭിച്ചിരുന്നുവെന്നും ബൈബിൾ വിവരണത്തിൽ പറയുന്നു,  നഗ്നമായ കൈകൊണ്ട് സിംഹത്തെ കൊന്നതും, കഴുതയുടെ താടിയെല്ല് ഉപയോഗിച്ച് മാത്രം ഫെലിസ്ത്യരുടെ ഒരു വലിയ സൈന്യത്തെ കൂട്ടക്കൊല ചെയ്തതുൾപ്പെടെ ബൈബിളിൽ പറയുന്നു.
എന്നിരുന്നാലും, സാംസന്റെ നീളമുള്ള മുടി മുറിക്കുകയാണെങ്കിൽ, അവന്റെ നസറൈറ്റ് വ്രതം ലംഘിക്കപ്പെടുകയും അവന്റെ ശക്തി നഷ്ടപ്പെടുകയും ചെയ്യുമെന്ന് അതിൽ സൂചിപ്പിക്കുന്നു.
ദെലീലയെന്ന കാമുകിയാണ്  സാംസണെ ഒറ്റിക്കൊടുത്തത്.
ഉറങ്ങിക്കിടന്ന സാംസന്റെ മുടി മുറിക്കാൻ ഒരു ദാസനോട് കൽപ്പിക്കുകയും, ശക്തി ക്ഷയിച്ച സാംസണെ ഫെലിസ്ത്യരായ ശത്രുക്കൾ ബന്ധിക്കുകയും.
അയാളുടെ കണ്ണുകൾ നശിപ്പിച്ച് ഗാസയിലെ ഒരു മില്ലിൽ ധാന്യം പൊടിക്കാൻ നിർബന്ധിക്കുകയും ചെയ്തു.
അവിടെയുള്ളപ്പോൾ അവന്റെ തലമുടി വീണ്ടും വളരാൻ തുടങ്ങി.
ദാഗോന്റെ ക്ഷേത്രത്തിലേക്ക് സാംസണിനെ കൂട്ടി കൊണ്ട് വന്നപ്പോൾ, ക്ഷേത്രത്തിന്റെ തൂണുകളിൽ ഒന്നിൽ വിശ്രമിക്കാൻ അനുവദിക്കണമെന്ന് സാംസൺ രാജാവിനോട് ആവശ്യപ്പെട്ടു.
ശേഷം, അവൻ ദൈവത്തോട് പ്രാർത്ഥിക്കുകയും അത്ഭുതകരമായി തന്റെ ശക്തി വീണ്ടെടുക്കുകയും ചെയ്തു.
അവൻ ക്ഷേത്രത്തിലെ തൂണുകൾ തകർക്കുകയും ക്ഷേത്രം തകർന്നുവീണ് മറ്റുള്ള ഫെലിസ്ത്യരുടെ കൂടെ മരണപ്പെടുകയും ചെയ്തു.
ചില യഹൂദ പാരമ്പര്യങ്ങളിൽ, സോറക് താഴ്‌വരയെ മറികടന്നുള്ള ഇസ്രായേലിലെ ടെൽ സോറയിൽ സാംസനെ സംസ്കരിച്ചതായി കരുതപ്പെടുന്നു.
അവലംബം പുറത്തേക്കുള്ള കണ്ണികൾ കാറ്റലോഗ് എൻട്രി പ്രകാരം സാംസൺ (1887)- സോളമൻ സോളമൻ, നാഷണൽ മ്യൂസിയം ലിവർപൂൾ
സാംസ്കാരിക വിപ്ലവം ഇംഗ്ലീഷ് വിലാസം https://ml.wikipedia.org/wiki/Cultural_Revolution
1966 - 1976 കാലഘട്ടത്തിൽ ചൈനയിൽ മാവോ സേതൂങ്ങിന്റെ നേതൃത്വത്തിൽ അരങ്ങേറിയ സാമൂഹിക-രാഷ്ട്രീയ രക്തരൂക്ഷിത  വിപ്ലവത്തെയാണ് സാംസ്കാരിക വിപ്ലവം (Cultural Revolution ( ചൈനീസ് : 文化大革命 ), എന്ന് വിളിക്കുന്നത്.
സോഷ്യലിസം വ്യാപകമാക്കി, മുതലാളിത്തത്തിന്റെ അവശേഷിപ്പുകളെ ചൈനയിൽനിന്നും തുടച്ചുമാറ്റാനും ചൈനീസ് കമ്മ്യൂണിസ്റ്റ് പാർട്ടിക്കകത്ത് മാവോയിസ്റ്റ് ചിന്താഗതി ഊട്ടിയുറപ്പിക്കുവാനുമായാണ് ചെയർമാനായിരുന്ന മാവോ സാംസ്കാരിക വിപ്ലവം വിഭാവനം ചെയ്തത്.
5 വര്ഷം മുന്നേ നടപ്പാക്കിയ മഹത്തായ മുന്നോട്ടുളള കുതിച്ചുചാട്ടം എന്ന പദ്ധതിയുടെ ഫലമായി ഉണ്ടായ വൻ ക്ഷാമത്തെ തുടർന്ന് സജീവ പ്രവര്ത്തനത്തിൽ നിന്നു മാറി നിന്നിരുന്ന മാവോയുടെ തിരിച്ചു വരവ് കൂടി ആയിരുന്നു ഈ പദ്ധതി
മുതലാളിത്തം പുനസ്ഥാപിക്കാനായി ശ്രമിക്കുന്ന ശക്തികൾക്കെതിരെ വർഗ്ഗസമരത്തിനായി 1966 മേയ് മാസത്തിലാണ് മാവോ ആഹ്വാനം ചെയ്തത്.
റിബെൽ ആയിരിക്കുക എന്നത് ന്യായീകരിക്കാവുന്നത് ആണ് എന്നു മാവോ അവരോട് പറഞ്ഞു.
ചൈനീസ് കമ്മ്യൂണിസ്റ്റ് പാർട്ടിയിലെ തന്റെ എതിരാളികളെ ഒത്തുക്കനുള്ള ഒരു അവസരം ആയി കൂടി ആണ് മാവോ ഈ വിപ്ലവത്തെ കണ്ടത്.
രാജ്യത്തിന്റെ വിവിത മേഖലകളില് ബൂർഷ അധിനിവേശം നടന്നിട്ടുണ്ടെന്നും അവര് മുതലാളിതത്തെ പുനസ്ഥാപിക്കാന് ശ്രമിക്കുകയാണെന്നും മാവോ ആരോപിച്ചു.
ഇവരെ ഉന്മൂലനം ചെയ്യാന് ഹിംസാത്മകമായ വർഗ സമരം തന്നെ വേണ്ടി വരും എന്നു മാവോ യുവാക്കളോടായി പറഞ്ഞു.
തുടർന്ന് ചൈനയിലെ യുവജനങ്ങൾ രാജ്യവ്യാപകമായി റെഡ് ഗാർഡ്സ് എന്ന സംഘടനയിൽ ചേർന്നു.
ഇവര് തുടര്ച്ചയായാ പ്രത്യക്ഷ സമരങ്ങൾ രാജ്യവ്യാപകമായി നടത്തുകയും, പലയിടങ്ങളിലും പ്രാദേശിക ഭരണകൂടങ്ങള് പിടിച്ചെടുക്കുകയും ചെയ്തു.
ഇങ്ങനെ 1967 ൽ റെവല്യൂഷണറ്റി കമ്മിറ്റികൽ രൂപീകരിച്ചു
1969 ൽ സാംസ്കാരിക വിപ്ലവം അവസാനിപ്പിച്ചതായി മാവോ അറിയിച്ചു.
എന്നാൽ മാവോയുടെ മരണത്തിന് ശേഷം 1976 ൽ മാത്രം ആണ് യഥാർഥത്തിൽ അവസാനിച്ചത്.
ഈ വിപ്ലവം  ചൈനയുടെ സാമ്പത്തിക വ്യവസ്ഥയെയും സംസ്കാരത്തെയും തകർത്തു.
ശരിയായ മരണം എത്രയാണെന്ന് വ്യക്തമല്ല.
എന്നാല് വ്യത്യസ്ഥ പഠനങ്ങൾ ലക്ഷകണക്കിന് ആളുകള് മരിച്ചിരിക്കാം എന്നു സൂചിപ്പിക്കുന്നു.
2 കോടിയോളം മരണം ഉണ്ടായെന്നും റിപ്പോർട്ട് ഉണ്ട്.
ബീജിങ്ങിലെ   ചുവന്ന ഓഗസ്റ്റ് തുടങ്ങി പല കൂട്ടകൊലകളും ഈ കാലത്ത് നടന്നിട്ടുണ്ട്.
ഗുവാങ്ക്സി കൂട്ടക്കൊല, ഇന്നർ മംഗോളിയ സംഭവം, ഗുവാങ്ഡോങ്ഗ് കൂട്ടക്കൊല, യുന്നാൻ കൂട്ടക്കൊലകൾ, യുനാൻ കൂട്ടക്കൊല എന്നിവ ചില ഉദാഹരണങ്ങള് ആണ്.
റെഡ് ഗാർഡസ് വിവിത ചരിത്ര സ്മാരകങ്ങളും, അവശേഷിപ്പുകളും നശിപ്പിക്കുകയും സാംസ്കാരിക മത സ്ഥാപനങ്ങള് കൊള്ളയടിക്കുകയും ചെയ്തു.
അതേ സമയം ദശലക്ഷകണക്കിന് ആളുകള് പീഡിപ്പിക്കപ്പെട്ടു.
മൂതിരണ ഉദ്യോഗസ്ഥർ ആയിരുന്ന പലരും സ്ഥാനഭ്രഷ്ടർ ആയി.
പാലർക്കും രാജ്യം വിട്ടു പാലായനം ചെയ്യേണ്ടി വന്നു.
ഈ കാലഘട്ടത്തിൽ വെട്ടിനിരത്തപ്പെട്ട പ്രമുഖ നേതാവായിരുന്നു ഡെങ്ങ് ക്സിയോപിങ്.
അദ്ദേഹം മാവോയുടെ മരണശേഷം പാരട്ടിയിൽ ക്രമേണ ഉയരുകയും ചെയർമാൻ ആവുകയും ചെയ്തു.
പിന്നീട് അദ്ദേഹം ആണ് ചൈനയിൽ സാമ്പത്തിക പരിഷ്കാരങ്ങൾ തുടങ്ങി വെച്ച് "ആധുനിക ചൈനയുടെ ശില്പി" എന്ന വിശേഷണം നേടിയത്
സാംസ്കാരിക വിപ്ലവത്തിന്റെ സ്വഭാവത്തെ കുറിച്ചും അതിന്റെ പ്രത്യാഘാതങ്ങളെക്കുറിച്ചും നിരവധി വിമശനങ്ങൾ ഉയർന്നിട്ടുണ്ട്.
എന്നാൽ അക്കാലത്തെ ചില എഴുത്തുകാരും ബുദ്ധിജീവികളും (ഉദാ: സാറ്ത്രെ, ജൂലിയ ക്രിസ്റ്റെവ,ജോൻ റൊബിൻസൻ) സംസ്കാരിക വിപ്ലവത്തെ അനുകൂലിക്കുകയുണ്ടായി.
സാകിർ നായിക് ഇംഗ്ലീഷ് വിലാസം https://ml.wikipedia.org/wiki/Zakir_Naik
ഇന്ത്യക്കാരനായ ഒരു ഇസ്ലാമിക സുവിശേഷപ്രസംഗകനും മതാനുശാസകനും ആണ് സാകിർ അബ്ദുൽ കരീം നായിക് ( Zakir Abdul Karim Naik) .
ഇന്ത്യയിൽ ഇദ്ദേഹത്തിനെതിരെ നിലനിൽക്കുന്ന ആരോപണങ്ങളെയും കേസുകളെയും തുടർന്ന് രാജ്യത്തിന് പുറത്ത് ഒളിവിലാണ്.
ബോംബെ ആസ്ഥാനമായി പ്രവർത്തിക്കുന്ന ഇസ്‌ലാമിക് റിസേർച്ച് ഫൗണ്ടേഷൻ (ഐആർഎഫ്) എന്ന സ്ഥാപനത്തിന്റെ പ്രസിഡന്റും പീസ് ടിവിയുടെ സ്ഥാപകരിലൊരാളുമാണദ്ദേഹം.
പൊതുപ്രഭാഷകനാകുന്നതിന്നു മുമ്പ് നായിക് ഒരു ഡോക്ടറായിരുന്നു.
ഇസ്‌ലാമിൽ വിഭാഗീയതയെ നിഷേധിക്കുന്നുണ്ടെങ്കിലും സലഫി ചിന്താധാരയിലെ ആശയങ്ങളാണ് സാകിർ നായിക് പൊതുവെ മുന്നോട്ടു വെക്കാറുള്ളത്.
ഇസ്‌ലാം മതത്തെ കുറിച്ചും മതതാരതമ്യത്തിലും വിവിധ കൃതികളും അദ്ദേഹത്തിന്റേതായിട്ടുണ്ട്.
മുംബൈയിൽ 1965 ഒക്ടോബർ 18ആം തിയതിയിലാണ് സാകിർ നായിക് ജനിച്ചത്.
മുംബൈയിലെത്തന്നെ സെന്റ് പീറ്റേഴ്സ്സ് ഹൈസ്കൂളിൽ നിന്നുമായിരുന്നു സ്കൂൾ വിദ്യാഭ്യാസം.
ശേഷം കിഷിൻചന്ദ് ചെല്ലാറം കോളേജിൽ പഠിച്ചു.
വൈദ്യ ബിരുദം നേടിയത് ടോപിവാല നാഷണൽ മെഡിക്കൽ കോളേജ് ആൻഡ് നായർ ഹോസ്പിറ്റലിൽ നിന്നായിരുന്നു.
പിന്നീട് മുംബൈ യൂനിവേഴ്സിറ്റിയിൽ നിന്ന് ഉന്നത പഠനം പൂർത്തിയാക്കി.
1991ലാണ് സാക്കിർ നായിക് പ്രബോധനം ആരംഭിക്കുന്നത്.
ഐആർഎഫ് സ്ഥാപിക്കുകയും ചെയ്തു.
ഫർഹത് നായിക്കാണ് ഭാര്യ.
സാക്കിർ നായിക് ലോകത്തെമ്പാടുമായി ധാരാളം മതപഠന ക്ലാസുകൾ നടത്തുകയും നിരവധി സംവാദങ്ങളിൽ പങ്കെടുക്കുകയും ചെയ്തിട്ടുണ്ട്.
സാക്കിർ നായിക്കിന്റെ ഓർമ്മശക്തിയും പ്രബോധന പ്രവർത്തനങ്ങളും അദ്ദേഹത്തിന് മുസ്‌ലിം സമൂഹത്തിൽ വളരെയധികം ജനപ്രീതി നൽകിയിട്ടുണ്ടെന്ന് നരവംശശാസ്ത്രജ്ഞനായ തോമസ് ബ്ലോം ഹാൻസെൻ അഭിപ്രായപ്പെട്ടിട്ടുണ്ട്.
ഇസ്‌ലാം മതത്തെ ആധുനിക ശാസ്ത്രം, ക്രിസ്തു മതം , മതേതരത്വം എന്നിവയുമായി ബന്ധപ്പെടുത്തിയാണ് സാധാരണയായി സാക്കിർ നായിക് പ്രഭാഷണങ്ങൾ നടത്താറുള്ളത്.
ഭീകരപ്രവർത്തനത്തിന് പണം നൽകി, മതവിദ്വേഷം പരത്തുന്ന പ്രസംഗങ്ങൾ നടത്തി നിയമവിരുദ്ധരീതിയിൽ കള്ളപ്പണം വെളുപ്പിച്ചു എന്നീ ആരോപണങ്ങളെ തുടർന്ന് സാകിർ നായിക് ഇപ്പോൾ ഒളിവിലാണ് 2016 -ൽ ഇന്ത്യയിൽ നിന്നും കടന്ന സാകിർ ഇന്ത്യയിൽ പിടികിട്ടാപ്പുള്ളിയായി പ്രഖ്യാപിക്കപ്പെട്ടു.
പണം വെളുപ്പിക്കൽ കേസിൽ സാകിർ നായികിനെ വിട്ടുകിട്ടണമെന്നാവശ്യപ്പെട്ട് ഇന്ത്യ ഇന്റർപോളിൽ നൽകിയ അപേക്ഷകൾ പക്ഷെ കുറ്റം നിലനിൽക്കുന്നതല്ലെന്ന് കാണിച്ച് തള്ളപ്പെടുകയായിരുന്നു .
കൃസ്തുമസ് ആശംസകൾ നേരുന്നത് മത വിരുദ്ധമാണ്  എന്നതുൾപ്പെടെയുള്ള പല വിവാദ പ്രസ്താവനകളും സക്കീർ നായിക്കിൻ്റേതായിട്ടുണ്ട്.
2016 -ലെ വിവാദം
2016 ജൂലൈ 1 - 2 തിയതികളിൽ ധാക്കയിൽ നടന്ന ആക്രമണങ്ങളിലെ പ്രതികളിൽ ഒരാൾ താൻ സാകിർ നായിക്കിന്റെ അനുയായിയാണെന്നു വെളിപ്പെടുത്തിയതോടെ സാകിർ നായിക് ഇന്ത്യൻ പോലീസിന്റെ ശ്രദ്ധ പിടിച്ചുപറ്റുകയുണ്ടായി.
ബ്രിട്ടനും കാനഡയും നേരത്തെതന്നെ സാകിർ നായിക് തങ്ങളുടെ രാജ്യത്തു പ്രവേശിക്കുന്നതിനെ തടഞ്ഞിരുന്നു.
മതസ്പർദ്ധ ഉണ്ടാകുമെന്ന സംശയത്താൽ മലേഷ്യ ഇദ്ദേഹത്തിന്റെ പ്രസംഗങ്ങൾ നിരോധിച്ചിരുന്നു.
പ്രധാന ഗ്രന്ഥങ്ങൾ REPLIES TO THE MOST COMMON QUESTIONS ASKED BY NON-MUSLIMS QUR'ÂN AND MODERN SCIENCE - Compatible Or Incompatible CONCEPT OF GOD IN MAJOR RELIGIONS ISLAM AND TERRORISM WOMEN'S RIGHTS IN ISLAM - Protected Or Subjugated?
AL-QUR'ÂN - Should it be Read with Understanding?
IS THE QUR'ÂN GOD'S WORD?
Is non vegetarian food is permitted for a human being ?
അവലംബം പുറം കണ്ണികൾ ഇസ്‌ലാമിക റിസേർച്ച് ഫൗണ്ടേഷൻ Archived 2009-03-17 at the Wayback Machine .
പീസ് ടീവി Archived 2012-10-05 at the Wayback Machine .
പ്രഭാഷണങ്ങളും സംവാദങ്ങളും Archived 2018-06-17 at the Wayback Machine .
സാക്കിർ നായിക് പുസ്തകങ്ങളുടെ ഓൺലൈൻ ശേഖരം- പി.ഡി.എഫ് Archived 2015-01-03 at the Wayback Machine .
സാംസ്കാരിക വിനോദസഞ്ചാരം ഇംഗ്ലീഷ് വിലാസം https://ml.wikipedia.org/wiki/Cultural_tourism പത്തൊൻപതാം നൂറ്റാണ്ടിൽ ഈജിപ്തിലെ സാംസ്കാരിക വിനോദസഞ്ചാരം.
വിനോദ സഞ്ചാരികളുടെ പ്രധാന യൂറോപ്യൻ ലക്ഷ്യസ്ഥാനങ്ങളിലൊന്നായ, 1985 ലെ ആദ്യത്തെ യൂറോപ്യൻ തലസ്ഥാനമായ ഏതൻസ്‌ .
ഒരു ടൂറിസം ലക്ഷ്യസ്ഥാനത്തെ ദൃശ്യവും അദൃശ്യവുമായ സാംസ്കാരിക ആകർഷണങ്ങൾ / ഉൽ‌പ്പന്നങ്ങൾ പഠിക്കുക, കണ്ടെത്തുക, അനുഭവിക്കുക, ഉപഭോഗം ചെയ്യുക എന്നിവ ലക്ഷ്യമിട്ട് നടത്തുന്ന വിനോദസഞ്ചാരമാണ് സാംസ്കാരിക വിനോദസഞ്ചാരം .
കല , വാസ്തുവിദ്യ , ചരിത്രപരവും സാംസ്കാരികവുമായ പൈതൃകം, പാചക പൈതൃകം , സാഹിത്യം , സംഗീതം , വിശ്വാസങ്ങൾ, പാരമ്പര്യങ്ങൾ എന്നിവയെല്ലാം സംസ്കാരത്തിന്റെ ഭാഗമാണ്.
സാംസ്കാരിക വിനോദസഞ്ചാര അനുഭവങ്ങളിൽ വാസ്തുവിദ്യ , പുരാവസ്തുക്കൾ , ഭക്ഷണം , ഉത്സവങ്ങൾ അല്ലെങ്കിൽ സംഭവങ്ങൾ, ചരിത്രപരമോ പൈതൃകമോ ആയ ഇടങ്ങൾ, സ്മാരകങ്ങൾ , മ്യൂസിയങ്ങൾ , ദേശീയ പാർക്കുകൾ, വന്യജീവി സങ്കേതങ്ങൾ, ആരാധനാലയങ്ങൾ എന്നിവയെല്ലാം ഉൾപ്പെടുന്നു.
നഗരപ്രദേശങ്ങളിലെ ടൂറിസവും പ്രത്യേകിച്ച് ചരിത്രപരമോ വലിയതോ ആയ നഗരങ്ങളും തിയേറ്ററുകൾ പോലുള്ള സാംസ്കാരിക സൗകര്യങ്ങളും ഇതിൽ ഉൾപ്പെടുന്നു.
സാംസ്കാരിക വിനോദസഞ്ചാരം പ്രാദേശിക ജനതയ്ക്ക് അവരുടെ സാംസ്കാരിക പൈതൃകത്തിൽ നിന്ന് സാമ്പത്തികമായി പ്രയോജനം നേടുന്നതിനും അത് വിലമതിക്കുന്നതിനും അങ്ങനെ സംരക്ഷിക്കുന്നതിനും അവസരമൊരുക്കുന്നു.
എന്നിരുന്നാലും, ഏത് തരത്തിലുള്ള ടൂറിസത്തെയും പോലെ, സാംസ്കാരിക വിനോദസഞ്ചാരത്തിനും നെഗറ്റീവ് വശങ്ങളുണ്ട്.
പ്രാദേശിക സമ്പദ്‌വ്യവസ്ഥയെ അസ്ഥിരമാക്കുക, പ്രദേശവാസികളുടെ ജീവിതച്ചെലവ് വർദ്ധിപ്പിക്കുക, മലിനീകരണം വർദ്ധിപ്പിക്കുക അല്ലെങ്കിൽ പാരിസ്ഥിതിക പ്രശ്നങ്ങൾ സൃഷ്ടിക്കുക എന്നിങ്ങനെയുള്ള പ്രതികൂല ഫലങ്ങൾ ടൂറിസം മൂലം ഉണ്ടായേക്കാം.
ജനസംഖ്യയുടെ ദ്രുതഗതിയിലുള്ള മാറ്റം കാരണം പ്രാദേശിക സമ്പദ്‌വ്യവസ്ഥയെ അസ്ഥിരപ്പെടുത്താനും കഴിയും.
പ്രാദേശിക ജനത അവരുടെ സാമൂഹ്യഘടനയെ തകർക്കുന്ന പുതിയ ജീവിത രീതികളുമായി സമ്പർക്കം പുലർത്തുന്നതും പ്രശ്നമുണ്ടാക്കാം.
വിവിധ ലോക പ്രദേശങ്ങളിലെ പ്രാദേശിക വികസനത്തിന് സാംസ്കാരിക ടൂറിസത്തിന് വഹിക്കാവുന്ന പങ്ക് അടുത്തിടെയുള്ള ഒഇസിഡി റിപ്പോർട്ട് എടുത്തുകാണിക്കുന്നു. 'സ്വന്തം സാംസ്കാരിക ആവശ്യങ്ങൾ നിറവേറ്റുന്നതിനായി പുതിയ വിവരങ്ങളും അനുഭവങ്ങളും ശേഖരിക്കുക എന്ന ലക്ഷ്യത്തോടെ വ്യക്തികൾ അവരുടെ സാധാരണ താമസസ്ഥലത്ത് നിന്ന് മാറി സാംസ്കാരിക ആകർഷണങ്ങളിലേക്ക് നീങ്ങുന്നു' എന്നും സാംസ്കാരിക വിനോദസഞ്ചാരം നിർവചിക്കപ്പെട്ടിട്ടുണ്ട്.
സ്വന്തം സംസ്കാരം ഒഴികെ, മറ്റൊരു നാട്ടിലെ ഏതൊരു സംസ്കാരവും ലക്ഷ്യസ്ഥാനങ്ങളാകാം.
ചരിത്രപരമായ സൈറ്റുകൾ, ആധുനിക നഗര ജില്ലകൾ, പട്ടണത്തിന്റെ "എത്ത്നിക് പോക്കറ്റുകൾ", മേളകൾ / ഉത്സവങ്ങൾ , തീം പാർക്കുകൾ, പ്രകൃതി പരിസ്ഥിതി വ്യവസ്ഥകൾ എന്നിവയാണ് മറ്റ് ലക്ഷ്യസ്ഥാനങ്ങൾ.
സാംസ്കാരിക ആകർഷണങ്ങളും സംഭവങ്ങളും വിനോദസഞ്ചാരത്തിനെ ശക്തമായി സ്വാധീനിക്കുന്നുണ്ടെന്ന് തെളിയിക്കപ്പെട്ടിട്ടുണ്ട്.
അവലംബം കൂടുതൽ വായനയ്ക്ക് ബോബ് മക്കർച്ചർ, ഹിലാരി ഡു ക്രോസ്, Cultural Tourism: The partnership between tourism and cultural heritage management ( സാംസ്കാരിക ടൂറിസം: ടൂറിസവും സാംസ്കാരിക പൈതൃക മാനേജുമെന്റും തമ്മിലുള്ള പങ്കാളിത്തം) , റൂട്ട്‌ലെഡ്ജ്, 2002.
ഗ്രെഗ് റിച്ചാർഡ്സ്, കൾച്ചറൽ ടൂറിസം: ഗ്ലോബൽ ആൻഡ് ലോക്കൽ പെർസ്പെക്റ്റീവ്സ് , റൂട്ട്‌ലെഡ്ജ്, 2007.
പ്രിസ്‌കില്ല ബോണിഫേസ്, മാനേജിംഗ് ക്വാളിറ്റി കൾച്ചറൽ ടൂറിസം , റൂട്ട്‌ലെഡ്ജ്, 1995.
മിലേന ഇവാനോവിച്ച്, കൾച്ചറൽ ടൂറിസം , ജൂട്ട ആൻഡ് കമ്പനി ലിമിറ്റഡ്, 2009.
പുറം കണ്ണികൾ Wikimedia Commons has media related to Cultural tourism .
ഫാമിലി ഹെറിറ്റേജ് ടൂറിസം സാംസ്കാരിക പൈതൃക ടൂറിസം Archived 2022-08-19 at the Wayback Machine .
ഗൊയുനെസ്കോ - സംസ്കാരവും പൈതൃക യാത്രാ വെല്ലുവിളിയും നാഷണൽ ട്രസ്റ്റിൽ നിന്നുള്ള ഹെറിറ്റേജ് ടൂറിസം മ്യൂസിയങ്ങൾക്കും ലാഭേച്ഛയില്ലാത്ത സാംസ്കാരിക ആകർഷണങ്ങൾക്കുമായുള്ള വിജയ ഘടകങ്ങൾ Archived 2020-02-14 at the Wayback Machine .
ശ്രീലങ്ക കൾച്ചറൽ ടൂർ പാക്കേജ്
സാംസ്കാരികാപഹരണം ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ഈ ലേഖനം താൾ അവസാനം തിരുത്തിരിക്കുന്നത് 8 വർഷങ്ങൾക്ക് മുമ്പ് Vengolis ( talk | contribs ) ആണ്.
( Purge ) ഇംഗ്ലീഷ് വിലാസം https://ml.wikipedia.org/wiki/Cultural_appropriation
ഒരു സംസ്കാരവുമായി ബന്ധപ്പെട്ട സവിശേഷമായ എന്തെങ്കിലും മറ്റൊരു വിഭാഗത്തിൽ പെട്ടയാൾ ഉപയോഗപ്പെടുത്തുന്നതിനെയാണ് സാംസ്കാരികാപഹരണം ( കൾച്ചറൽ എപ്രൗപ്റിയെയ്ഷൻ ) എന്നു പറയുന്നത്.
സാകി ഇംഗ്ലീഷ് വിലാസം https://ml.wikipedia.org/wiki/Saki
ഇരുപതാം നൂറ്റാണ്ടിന്റെ തുടക്കത്തിലെ ബ്രിട്ടീഷ് സാമൂഹ്യസ്ഥിതിയേയും സംസ്കാരത്തേയും, ഫലിതവും കുസൃതിയും, ചിലപ്പോഴൊക്കെ ബീഭത്സതയും നിറഞ്ഞ കഥകളിലൂടെ അവതരിപ്പിച്ച ഇംഗ്ലീഷ് എഴുത്തുകാരൻ ഹെക്ടർ ഹുഗ് മൺറോ -യുടെ(18 ഡിസംബർ1870 – 13 നവംബർ 1916)  തൂലികാനാമമായിരുന്നു സാകി (Saki).
ചെറുകഥകളിൽ പ്രകടിപ്പിച്ച മികവിന്റെ പേരിൽ അറിയപ്പെടുന്ന അദ്ദേഹത്തെ ഒ. ഹെൻ‌റി , ഡോറത്തി പാർക്കർ തുടങ്ങിയ പ്രസിദ്ധ കഥാകൃത്തുക്കളുമായി താരതമ്യം ചെയ്യാറുണ്ട്.
ഓസ്കാർ വൈൽഡും , ലൂവീസ് കാരലും, റുഡ്യാഡ് കിപ്ലിങ്ങും മറ്റും അദ്ദേഹത്തെ സ്വാധീനിച്ചിരുന്നു.
നോയൽ കോവാർഡ്, പി.ജി.വോഡ്‌ഹൗസ് തുടങ്ങിയ പിൽക്കാലകഥാകൃത്തുക്കളെ അദ്ദേഹം സ്വാധീനിച്ചിട്ടുമുണ്ട്.
ബ്രിട്ടീഷ് സാമ്രാജ്യത്തിന്റെ ഭാഗമായിരുന്ന ബർമ്മയിൽ അക്യാബ് എന്ന സ്ഥലത്ത്, ചാൾസ് അഗസ്റ്റസ് മൺറോയുടേയും മേരി ഫ്രാൻസിസ് മെൻസെറുടേയും മകനായാണ് ഹെക്ടെർ ഹുഗ് മൺറോ ജനിച്ചത്.
ബർമ്മ പോലീസിൽ ഇൻസ്പെക്ടർ ജനറൽ ആയിരുന്നു ചാൾസ് മൺറോ.
1872-ൽ ഇംഗ്ലണ്ടിൽ സന്ദർശനത്തിനു പോയ മേരി മെൻസെറെ ഒരു പശു കുത്തി.
ഗർഭിണിയായിരുന്ന അവർക്ക് അത് ഗർഭപാതത്തിനു കാരണമാകുകയും തുടർന്ന് നില വഷളായി അവർ മരിക്കുകയും ചെയ്തു.
അതോടെ ചാൾസ് മുൺറോ രണ്ടു വയസ്സുണ്ടായിരുന്ന ഹെക്ടറേയും സഹോദരിയേയും ഇംഗ്ലണ്ടിലേക്കയച്ചു .
അവിടെ മുത്തച്ഛിയും രണ്ട് അമ്മായിമാരും ചേർന്ന് കർക്കശവും യാഥാസ്ഥിതികവുമായ ചുറ്റുപാടുകളിൽ അവരെ വളർത്തി.
ഡെവണിൽ എക്സ്മൗത്തിലെ പെൻകാർവിക്ക് സ്കൂളിലും ബെഡ്ഫോർഡ് സ്കൂളിലുമായിരുന്നു മുൺറോയുടെ പഠനം.
ഇടയ്ക്ക് പിതാവ് നാട്ടിലെത്തിയപ്പോഴൊക്കെ മക്കളൊന്നിച്ച് അദ്ദേഹം യൂറോപ്പിലെ ഉല്ലാസകേന്ദ്രങ്ങളും വിനോദസഞ്ചാരസ്ഥലങ്ങളും സന്ദർശിച്ചു.
1893-ൽ പിതാവിനെപ്പോലെ ഇന്ത്യൻ ഇമ്പീരിയൽ പോലീസിൽ ചേർന്ന ഹെക്ടർക്കും, ഒരു തലമുറ കഴിഞ്ഞ് ജോർജ്ജ് ഓർവെലിനു ലഭിച്ചതു പോലെ, നിയമനം കിട്ടിയത് ബർമ്മയിലായിരുന്നു .
രണ്ടു വർഷം കഴിഞ്ഞ് മലമ്പനി പിടിപെട്ട അദ്ദേഹം ജോലി രാജിവച്ച് ഇംഗ്ലണ്ടിലേക്കു മടങ്ങി.
ഒന്നാം ലോകമഹായുദ്ധം തുടങ്ങിയപ്പോൾ 43 വയസ്സുണ്ടായിരുന്ന മൺറോ, മുൻനിരയിലെ സൈനികസേവനത്തിനു ഔദ്യോഗിക ബാദ്ധ്യത ഇല്ലായിരുന്നിട്ടും, അതിനു തയ്യാറായി.
സാധാരണസൈനികനായി തുടങ്ങിയ അദ്ദേഹം 22-ആം റോയൽ ഫ്യൂസിലിയേഴ്സ് എന്നറിയപ്പെട്ട ബറ്റാലിയനിൽ  ലാൻസ് സെർജന്റ് പദവിയിലെത്തി.
പരിക്കു പറ്റിയോ രോഗാവസ്ഥയിലോ ആയിരിക്കുമ്പോഴും, ഒന്നിലേറെ തവണ അദ്ദേഹം യുദ്ധരംഗത്തേക്കു മടങ്ങി.
1916 നവംബർ 16-ന് ഫ്രാൻസിലെ ബീമൗണ്ട് ഹാമെലിൽ ഷെൽ ആക്രമണത്തിൽ നിന്നൊഴിയാനായി ഒളിച്ചിരുന്ന ആഴം കുറഞ്ഞ കിടങ്ങിൽ അദ്ദേഹം വെടിയേറ്റു മരിച്ചു.
അദ്ദേഹത്തിന്റെ അന്തിമമൊഴി "ആ നശിച്ച സിഗരറ്റ് കെടുത്തൂ (Put that bloody cigarette out) എന്നായിരുന്നതായി പല രേഖകളും പറയുന്നു സഹോദരന്റെ മരണത്തിനു ശേഷം മൺറോയുടെ സഹോദരി ഈഥൽ, അദ്ദേഹത്തിന്റെ കടലാസുകൾ അധികവും കത്തിച്ചു കളയുകയും, അവരുടെ ബാല്യകാലത്തിന്റെ കഥ സ്വന്തമായി എഴുതുകയും ചെയ്തു.
മൺറോയുടെ ലൈംഗികചായ്‌വ് സ്വവർഗ്ഗമായിരുന്നു ; അതേസമയം അക്കാലത്തെ ബ്രിട്ടണിൽ സ്വവർഗ്ഗരതി കുറ്റകരവുമായിരുന്നു.
1889-ലെ ക്ലീവ്‌ലാൻഡ് തെരുവു വിവാദവും, പിന്നീടുണ്ടായ ഓസ്കാർ വൈൽഡിന്റ് വിചാരണയും തടവും എല്ലാം മൂലം, "മൺറോയുടെ ജീവിതത്തിന്റെ ഈ വശം രഹസ്യമായിരിക്കാതെ വയ്യെന്നായി."
രാജനീതിയിൽ യാഥാസ്ഥിതിക കക്ഷിയോട് ആഭിമുഖ്യം കാട്ടിയ മുൺറോയുടെ പല നിലപാടുകളും 'പിന്തിരിപ്പൻ' ആയിരുന്നു.
തൂലികാനാമം
മൺറോ തൂലികാനാമമായി തെരഞ്ഞെടുത്ത 'സാകി' ഒമർ ഖയ്യാമിന്റെ റൂബയ്യാത്തിലെ പാനപാത്രവാഹകന്റെ പേരാണ്.
"റെജിനാൾഡ് ഓൺ ക്രിസ്മസ് പ്രസന്റ്സ്" എന്ന കഥയിലെ റെജിനാൾഡ് നിന്ദാഭാവത്തിൽ പരാമർശിക്കുന്ന ഒമർഖയ്യാമിന്റെ പ്രസിദ്ധരചന, സാകിയുടെ മറ്റു ചില കഥകളിലും സൂചിതമാകുന്നുണ്ട്.  'സാകി' എന്ന തൂലികാനാമത്തിന്റെ പ്രേരണ ഒമർ ഖയ്യാം വഴിയാണെന്ന്, 'സാകി'-കഥകളുടെ 1978-ലെ സമാഹാരത്തിനെഴുതിയ അവതാരികയിൽ എംലിൻ വില്യംസ് ഉറപ്പു പറയുന്നു.
റിമൗൾഡിങ്ങ് ഓഫ് ഗ്രോബി ലിങ്ടൻ എന്ന കഥയിൽ സൂചിപ്പിക്കപ്പെടുന്ന തെക്കേ അമേരിക്കയിൽ നിന്നുള്ള ഒരിനം കുരങ്ങിന്റെ പേരിനെ സൂചിപ്പിക്കുന്നതാകാം ഈ തൂലികാനാമം എന്നാണ് മറ്റൊരു വാദം.
സാകിയുടെ രചനാജീവിതത്തിന്റെ തുടക്കം ഇംഗ്ലണ്ടിൽ വെസ്റ്റ്മിൻസ്റ്റർ ഗസറ്റ്, ഡെയ്ലി എക്സ്പ്രസ്, ബൈസ്റ്റാൻഡർ, മോണിങ്ങ് പോസ്റ്റ്, ഔട്ട്ലുക്ക് തുടങ്ങിയ പത്രങ്ങളിലൂടെ ആയിരുന്നു.
1900-ത്തിൽ "റഷ്യൻ സാമ്രാജ്യത്തിന്റെ ഉയർച്ച" എന്ന പേരിൽ മൺറോയുടെ ആദ്യപുസ്തകം പ്രസിദ്ധീകരിക്കപ്പെട്ടു.
ഗിബ്ബന്റെ "റോമാസാമ്രാജ്യത്തിന്റെ തകർച്ചയും തളർച്ചയും" എന്ന പ്രസിദ്ധരചനയുടെ മാതൃകയിലുള്ള ഒരു ചരിത്രപഠനമായിരുന്നു അത്.
1902 മുതൽ 1908 വരെ മൺറോ, ബാൾക്കൻ ഉപദ്വീപിലും, പോളണ്ടിലെ വാർസാ നഗരത്തിലും റഷ്യയിലും, ഫ്രാൻസിലെ പാരിസിലും "മോണിങ്ങ് പോസ്റ്റ്" പത്രത്തിന്റെ വിദേശകാര്യലേഖകൻ ആയിരുന്നു.
റഷ്യയിൽ അദ്ദേഹം 1905-ൽ പീറ്റേഴ്സ്ബർഗ്ഗിൽ നടന്ന "ബ്ലഡി സൺഡേ" എന്നറിയപ്പെടുന്ന കൂട്ടക്കുരുതിക്കു സാക്ഷിയായി.
ഈ പ്രവാസജീവിതത്തിനൊടുവിൽ അദ്ദേഹം പത്രപ്രവർത്തനം മതിയാക്കി ലണ്ടനിൽ താമസം തുടങ്ങി.
ഇക്കാലത്തെഴുതിയ പല കഥകളിലേയും പ്രസിദ്ധകഥാപാത്രങ്ങളാണ് റെജിനാൾഡും ക്ലോവിസും.
നഗരത്തിലെ പൊങ്ങച്ചക്കാരും യാഥാസ്ഥിതികരുമായ മാന്യന്മാർക്കു വന്നുപെടുന്ന 'അസൗകര്യങ്ങൾ' കണ്ടാസ്വദിക്കുന്ന ചെറുപ്പകാരാണിവർ.
ഇംഗ്ലീഷ് സാഹിത്യത്തിന് നൽകിയ സംഭാവനകൾ പരിഗണിച്ച്, മദ്ധ്യലണ്ടണിലെ മോർത്തിമർ തെരുവിൽ മൺറോ ഒരിക്കൽ ജീവിച്ച കെട്ടിടത്തിൽ ഒരു സ്മാരകഫലകം സ്ഥാപിച്ചിട്ടുണ്ട്.
അവലംബം ↑ http://www.oxforddnb.com/view/article/35149 ↑ ↑ "The Square Egg," pg.
102 ↑ Dominic Hibberd's essay in the Oxford Dictionary of National Biography ↑ Saki: Short Stories I (1978, ISBN 0-460-01105-7 ) Williams cites Rothay Reynolds , "his friend".
സാകിത് ഇംഗ്ലീഷ് വിലാസം https://ml.wikipedia.org/wiki/Sakit
സകിത് ഉത്തർപ്രദേശ് സംസ്ഥാനത്തിലെ ഏത്ത ജില്ലയിലെ  നഗർ പഞ്ചായത്തിലെ ഒരു പട്ടണമാണ് ആണ്.
2001 ലെ ഇന്ത്യൻ സെൻസസ് പ്രകാരം സാക്കിത്തിന്റെ ജനസംഖ്യ 6934 ആയിരുന്നു.
സാകിത്തിന്റെ ശരാശരി സാക്ഷരതാ നിരക്ക് 54% ആണ്, ദേശീയ ശരാശരിയായ 59.5% നേക്കാൾ കുറവാണ്: പുരുഷ സാക്ഷരത 61%, സ്ത്രീ സാക്ഷരത 46%.
ജനസംഖ്യയുടെ 21% 6 വയസ്സിന് താഴെയുള്ളവരാണ്.
സ്കൂളുകൾ
ഈ പട്ടണത്തിൽ ചെറിയ കുട്ടികൾക്കായി നിരവധി സ്കൂളുകൾ ഉണ്ട്, സമീപ ഗ്രാമങ്ങളിൽ നിന്നുള്ള കുട്ടികളും പങ്കെടുക്കുന്നു.
ധാരാളം സ്കൂളുകൾ ഉണ്ടായിരുന്നിട്ടും വിദ്യാഭ്യാസ നിലവാരവും നിലവാരവും ഇപ്പോഴും കുറവാണ്.
എന്നിരുന്നാലും, പ്രാഥമിക, ദ്വിതീയ വിദ്യാഭ്യാസത്തിനുപുറമെ, ഈ പട്ടണത്തിന് സ്കൂൾ വിദ്യാഭ്യാസത്തിൽ കാര്യമായൊന്നും ലഭ്യമല്ല; മൊത്തം 1500 വിദ്യാർത്ഥികളുള്ള ഒരു ഇന്റർ കോളേജ്, DAV ഇന്റർ കോളേജ് മാത്രമേ ഇവിടെയുള്ളൂ, എന്നിരുന്നാലും ഈ കോളേജ് വളരെ മികച്ചതാണെന്ന് അറിയപ്പെടുന്നു.
സാകിത് ഒരു പുരാതന ഗാരിസൺ നഗരമാണ്, പ്രാദേശിക ഐതിഹ്യമനുസരിച്ച് ഒരു ശക്തി സിംഗ് അഥവാ സകാത് സിംഗ് തന്റെ പേരിൽ ഈ പട്ടണം സ്ഥാപിക്കുകയും ഇപ്പോൾ തകർന്നുകിടക്കുന്ന കോട്ട പണിയുകയും ചെയ്തു, ഇപ്പോൾ സാകിത്തിന്റെ പോലീസ് സ്റ്റേഷൻ കോട്ടയിലും മറ്റൊരു വശത്തും സ്ഥിതിചെയ്യുന്നു കോട്ടയിൽ കുറച്ച് അനധികൃത താമസക്കാർ അവിടെ താമസിക്കുന്നു.
കോട്ടയിലെ ഒരു പള്ളിയുടെ അവശിഷ്ടങ്ങളിൽ വളരെ പ്രധാനപ്പെട്ട മൂന്ന് ശിലാലിഖിതങ്ങളുണ്ട്.
ഒരു ലിഖിതം സുൽത്താൻ ഗിയാസുദ്ദീൻ ബൽബാന്റെ (എ.ഡി. 1266 മുതൽ 1287 വരെ) കാലഘട്ടമാണെന്ന് പറയുന്നു.
മറ്റൊന്ന് ഷേർഷാ സൂരി (എ.ഡി. 1540 മുതൽ 1545 വരെ) ഒന്ന് അക്ബറിന്റേതാണ് .
സാകിയ തഹ്രി ഇംഗ്ലീഷ് വിലാസം https://ml.wikipedia.org/wiki/Zakia_Tahri
മൊറോക്കൻ വംശജയായ ഫ്രഞ്ച് ആസ്ഥാനമായുള്ള ചലച്ചിത്ര നിർമ്മാതാവും അഭിനേത്രിയുമാണ് സാകിയ ബൗച്ചാല (ജനനം 1963) എന്നും അറിയപ്പെടുന്ന സാകിയ തഹ്‌രി .
ലില്ലെയിലാണ് സാകിയ താഹിരി ജനിച്ചത്.
അവർ ഫ്രഞ്ച് യുദ്ധ ചിത്രമായ ഫോർട്ട് സാഗനെയിൽ (1984) അഭിനയിച്ചു.
കൂടാതെ ഫരീദ ബെൻലിയാസിദിന്റെ പ്രശസ്തമായ ഉനെ പോർട്ട് സുർ ലാ സിയിൽ (1987) നായികയായി അഭിനയിച്ചു.
അബ്ദുറഹ്മാൻ താസിയുടെ മൊറോക്കൻ സിനിമകളായ ബാഡിസ് (1989), എ ലാ റീച്ചെർചെ ഡു മാരി ഡി മാ ഫെമ്മെ (1993) എന്നിവയിലും അവർ പ്രധാന വേഷങ്ങൾ ചെയ്തു.
അൾജീരിയൻ ചലച്ചിത്ര നിർമ്മാതാവ് അഹമ്മദ് ബൗച്ചാലയാണ് അവരുടെ ഭർത്താവ്.
അവർ ബൗച്ചാലയുടെ ആദ്യ ചിത്രമായ ക്രിം (1995) എന്ന ചിത്രത്തിന്റെ സഹ-രചന നിർവ്വഹിക്കുകയും അദ്ദേഹത്തിന്റെ രണ്ടാമത്തെ ചിത്രമായ ഒറിജിൻ കൺട്രോലി (2001) സഹസംവിധാനം ചെയ്യുകയും ചെയ്തു.
അബ്ദുൽഹായ് ലറാക്കിയുടെ ആദ്യത്തെ മൊറോക്കൻ ഫീച്ചർ ഫിലിം മോണ സാബർ (2001) എഴുതുന്നതിലും ഈ ജോഡി സഹകരിച്ചു.
സാക്കിയ താഹ്‌രിയുടെ 2009-ലെ നമ്പർ വൺ കോമഡിയിൽ പരിഷ്‌ക്കരിച്ച മൗദവാനയ്‌ക്ക് ശേഷം മൊറോക്കോയിലെ ലിംഗ ബന്ധങ്ങളും പ്രത്യേകിച്ച് പുരുഷത്വത്തിന്റെ പ്രകടനവും സൂക്ഷ്മാവലോകനം നടത്തുന്നു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സാകിയ തഹ്രി
വാകേരി പ്രമാണം:15047 v3.jpeg വാകേരി അങ്ങാടി
പൂതാടി പഞ്ചായത്തിലെ ഒരു ഗ്രാമപ്രദേശമാണ് വാകേരി .
കല്ലൂർകുന്ന്, മൂടക്കൊല്ലി, കക്കടം, സിസി എന്നീ ഗ്രാമങ്ങളുടെ കേന്ദ്രം എന്നു വേണമെങ്കിൽ വാകേരിയെ വിശേഷിപ്പിക്കാം.
നൂറ്റാണ്ടുകൾക്കുമുമ്പേ ഇവിടെ വിവിധ ആദിവാസി വഭാഗങ്ങളും ചെട്ടിമാരും സ്ഥിരതാമസമുറപ്പിച്ചിരുന്നു.
പ്രദേശത്തെ താമസക്കാരായ മുള്ളക്കുറുമരുടെ കുടിപ്പേരായ 'വാകേരി ' സ്ഥലനാമമായി മാറുകയാണുണ്ടായത്.
എന്നാൽ സ്കൂളും അങ്ങാടിയും ഉൾപ്പെടുന്ന പ്രദേശം 'മണിക്കല്ല്ചാല്' എന്നാണ് അറിയപ്പെട്ടിരുന്നത്.
എടയൂരിനടുത്താണ് വാകേരി.
മണിക്കല്ല് ചാല് എങ്ങനെ വാകേരിയായി എന്നത് അജ്ഞാതമാണ്.
മുള്ളക്കുറുമർ , കാട്ടുനായ്ക്കർ , ഊരാളിക്കുറുമർ വയനാടൻ ചെട്ടിമാർ, ഈഴവർ, മുസ്ലീം, ക്രിസ്ത്യാനികൾ, നായർ, തുടങ്ങിയ ജനവിഭാഗങ്ങൾ ഐക്യത്തോടെയും സഹകരണത്തോടെയും ജീവിക്കുന്നു. 'വാകേരി'ക്ക് അതി പ്രാചീനമായ ഒരു ചരിത്രമുണ്ട് വാകേരി വര -സുരേന്ദ്രൻ കവുത്യാട്ട് വര -സുരേന്ദ്രൻ കവുത്യാട്ട്